Electricity Demand in Laos Increasing
Lao electricity state enterprise reports that the demand of electricity usage in Laos, from now to 2016, will increase up to 18% per ye
ລັດວິສາຫະກິດໄຟຟ້າລາວລາຍງານວ່າຄວາມຕ້ອງການ ຊົມໃຊ້ພະລັງງານໄຟຟ້າ ໃນລາວ ຈະເພີ້ມຂຶ້ນ ສະເລ່ຍ ເຖິງ 18% ຕໍ່ປີ ນັບຈາກປັດຈຸບັນ ໄປເຖິງປີ 2016 ຊຶ່ງກໍມີສາຍ ເຫດມາຈາກ ການຂຸດຄົ້ນບໍ່ແຮ່ ທີ່ເພີ້ມຂຶ້ນລວມໄປເຖິງ ການຂະຫຍາຍ ຕາໜ່າງສາຍສົ່ງກະແສໄຟຟ້າໄປຍັງເຮືອນ ຊານຂອງປະຊາຊົນລາວ ທີ່ມີການຂະ ຫຍາຍກວ້າງຂຶ້ນອີກ ດ້ວຍເຊັ່ນກັນ ລັດວິສາຫະກິດໄຟຟ້າລາວຫລື EDL ໄດ້ສະເໜີລາຍງານວ່າ ການຊົມໃຊ້ພະລັງງານໄຟຟ້າຢູ່ໃນລາວໄດ້ເພີ້ມສູງຂຶ້ນຢ່າງຕໍ່ເນື່ອງແລະ ກໍເພີ້ມສູງຂຶ້ນໃນທຸກໆປີ ໂດຍຈາກການສຳຫລວດໃນໄລຍະນັບຈາກປີ 2003 ຈົນເຖິງປີ2007 ທີ່ຜ່ານມານັ້ນກໍພົບວ່າ ການຊົມໃຊ້ພະລັງງານໄຟຟ້າຢູ່ໃນທົ່ວປະເທດລາວໄດ້ເພີ້ມສູງຂຶ້ນໃນອັດຕາສະເລ່ຍເຖິງ 11% ຕໍ່ປີ ໂດຍໃນບາງປີນັ້ນກໍປະກົດວ່າການຊົມໃຊ້ພະລັງງານໄຟຟ້າ ໄດ້ເພີ້ມສູງຂຶ້ນເຖິງລະດັບ 13% ກໍມີ ຍິ່ງໄປກວ່ານັ້ນການສຳຫລວດໃນປີ 2008 ທີ່ຜ່ານມານີ້ກໍຍັງພົບອີກວ່າ ການຊົມໃຊ້ພະລັງງານໄຟຟ້າໃນທົ່ວປະເທດລາວໄດ້ປັບຕົວສູງຂຶ້ນຈາກເດີມເຖິງ 18% ເມື່ອທຽບໃສ່ກັບປີ 2007 ທີ່ຜ່ານມາດັ່ງກ່າວແລະ ຈົນເຖິງປະຈຸບັນນີ້ ການຊົມໃຊ້ພະລັງງານໄຟຟ້າໃນລາວ ກໍຍັງຄົງເພີ້ມຂຶ້ນຢ່າງຕໍ່ເນື່ອງໂດຍເຖິງແມ່ນວ່າລາວ ຈະໄດ້ຮັບຜົນກະທົບຈາກບັນຫາວິກິດການທາງເສດຖະກິດການເງິນໂລກຄືກັບປະເທດອື່ນໆກໍຕາມ ຫາກແຕ່ ຍ້ອນວ່າການລົງທຶນໃນພາກອຸດສາຫະກຳການຂຸດຄົ້ນບໍ່ແຮ່ທີ່ເພີ້ມຫລາຍຂຶ້ນແລະ ເມື່ອສົມທົບກັບການປະຕິບັດແຜນການກ່ຽວກັບການຂະຫຍາຍເຄືອຂ່າຍສົ່ງກະແສໄຟຟ້າເຂົ້າໄປໃນເຂດຊົນນະບົດຂອງລາວທີ່ກ້ວາງຂວາງຫລາຍຂຶ້ນນັບມື້ດ້ວຍຫວັງວ່າພະລັງງານໄຟຟ້າ ຈະມີສ່ວນຢ່າງສຳຄັນ ໃນການຊ່ອຍຫລຸດຜ່ອນບັນຫາຄວາມທຸກຈົນຂອງປະຊາຊົນລາວໃນເຂດຊົນນະບົດດ້ວຍນັ້ນກໍຍິ່ງໄດ້ເຮັດໃຫ້ຄວາມຕ້ອງການຊົມໃຊ້ພະລັງງານໄຟຟ້າຢູ່ໃນລາວ ບໍ່ມີການຫລຸດໜ້ອຍລົງແຕ່ຢ່າງໃດ ໃນຂະນະດຽວກັນລັດວິສາຫະກິດໄຟຟ້າລາວ ກໍຍັງໄດ້ຄາດການອີກດ້ວຍວ່າ ໃນປີ 2008 ໄປຈົນເຖິງປີ2016 ຄວາມຕ້ອງການຊົມໃຊ້ພະລັງງານໄຟຟ້າໃນລາວ ຍັງຈະເພີ້ມຂຶ້ນເຖິງອັດຕາສະເລ່ຍ18% ຕໍ່ປີ ຢ່າງຕໍ່ເນື່ອງອີກດ້ວຍ ຊຶ່ງຖ້າຫາກວ່າເປັນຈິງຕາມການຄາດໝາຍດັ່ງກ່າວຂອງລັດວິສາຫະກິດໄຟຟ້າລາວນັ້ນກໍຈະເປັນຜົນເຮັດໃຫ້ການຊົມໃຊ້ພະລັງງານໄຟຟ້າໃນລາວເພີ້ມຂຶ້ນຈາກລະດັບ 1 642ລ້ານກິໂລວັດໂມງ ໃນປະຈຸບັນ ຂຶ້ນໄປເປັນບໍ່ໜ້ອຍກວ່າ 7 257 ລ້ານກິໂລວັດໂມງໃນປີ 2016 ແລະ ກໍຈະເປັນຜົນກະທົບຕໍ່ເນື່ອງໄປເຖິງການທີ່ຈະເຮັດໃຫ້ລັດວິສາຫະກິດໄຟຟ້າລາວນັ້ນຈະຕ້ອງມີການລົງທຶນໃນມູນຄ່າຫລາຍກວ່າ 1 500 ລ້ານໂດລ້າສະຫະຣັດ ເພື່ອການພັດທະນາພະລັງງານໄຟຟ້າໃຫ້ໄດ້ຢ່າງພຽງພໍກັບຄວາມຕ້ອງການພາຍໃນປະເທດທີ່ເພີ້ມຂຶ້ນຈາກ 416 ເມກາວັດ ໃນປະຈຸບັນໄປເປັນບໍ່ໜ້ອຍກວ່າ 1 260 ເມກາວັດພາຍໃນປີ 2016 ດັ່ງກ່າວອີກດ້ວຍ ແຕ່ຢ່າງໃດກໍຕາມໃນໄລຍະ ຫົກເດືອນຕົ້ນປີຂອງແຜນການປະຈຳປີ2008 ຫາ 2009 ນີ້ ກັບປາກົດວ່າ ການຜະຫລິດກະແສໄຟຟ້າຂອງລັດວິສາຫະກິດໄຟຟ້າລາວໄດ້ຫລົດລົງຈາກໃນໄລຍະດຽວກັນຂອງປີກາຍ ຄຶດເປັນສັດສ່ວນເກືອບເຖິງ 9% ຊຶ່ງກໍເປັນຜົນເຮັດໃຫ້ຜົນຜະຫລິດພະລັງງານໄຟຟ້າຫລົດລົງຈາກ1 636 ລ້ານກິໂລວັດໂມງ ລົງມາເປັນ 1 497 ລ້ານກິໂລວັດໂມງ ຈຶ່ງບໍ່ພຽງພໍກັບຄວາມຕ້ອງການຊົມໃຊ້ພະລັງງານໄຟຟ້າທີ່ເປັນຈິງໃນລາວໂດຍມີສາເຫດມາຈາກປະລິມານນ້ຳທີ່ບົກແຫ້ງລົງຢ່າງໄວວາ ຈຶ່ງເຮັດໃຫ້ມີປະລິມານນ້ຳບໍ່ພຽງພໍກັບຄວາມອາດສາມາດໃນການຜະຫລິດກະແສໄຟຟ້າຂອງໂຄງການເຄື່ອນຕ່າງໆໃນລາວນັ້ນເອງ ເພາະສະນັ້ນ ຈຶ່ງເຮັດໃຫ້ທາງການລາວມີຄວາມຈຳເປັນທີ່ຈະຕ້ອງດຳເນີນໂຄງການລົນນະລົງເພື່ອໃຫ້ປະຊາຊົນລາວຊ່ອຍກັນຊົມໃຊ້ພະລັງງານໄຟຟ້າຢ່າງປະຢັດໂດຍກໍເປັນການຮ່ວມມືກັບບັນດາປະເທດເພື່ອນບ້ານໃນເຂດລຸ່ມແມ່ນ້ຳຂອງດ້ວຍກັນດັ່ງທີ່ເຈົ້າໜ້າທີ່ຂັ້ນສູງໃນ EDL ໄດ້ໃຫ້ການຊີ້ແຈງວ່າ: